**ZAKLJUČCI 9. SJEDNICE ŠKOLSKOG ODBORA**

**ODRŽANE DANA 25. veljače 2022. GODINE**

**AD 1.** Usvajanje zapisnika sa 8. sjednice Školskog odbora

Jednoglasno se usvaja zapisnik sa 8. sjednice Školskog odbora

**AD 2.** Financijski izvještaj za razdoblje 1.1. - 31.12.2021. godine

**Zaključak:** Jednoglasno se usvaja Financijski izvještaj za razdoblje 1. 1. – 31. 12. 2021. godinu.

**AD 3.** Odluka o raspodjeli rezultata kojom se ostvareni manjak od nefinancijske imovine financiran iz vlastitih prihoda pokriva iz prenesenog viška prihoda poslovanja iz izvora vlastiti prihodi u iznosu 10.370,73 kn

**Zaključak:** Školski odbor jednoglasno donosi :

O D L U K U

I.

Manjak prihoda od nefinancijske imovine u iznosu od 10. 370,23 kn pokrivaju se prihodima poslovanja u istom iznosu.

II.

Nakon pokrivanja manjka provest će se knjiženje u 2022. godini

**AD 4**. Zahtjev Ugostiteljsko-turističke škole vezano za projekt ʺPriprema projektno-tehničke dokumentacije za projekte u području digitalne transformacije i zelene tranzicijeʺ.

**Zaključak:** Školski odbor sa šest glasova ʺZAʺ i jednim glasom ʺPROTIVʺ prihvaća zahtjev za ustupanjem prava vlasništva na dijelu nekretnine 9106/1 i donosi slijedeću:

ODLUKU

Članak 1.

Ugostiteljsko-turistička škola Osijek ima namjeru prijaviti se na poziv za dodjelu bespovratnih sredstava kroz projekt „Priprema projektno-tehničke dokumentacije za projekte u području digitalne transformacije i zelene tranzicije“ u okviru Nacionalnog plana oporavka i otpornosti 2021.-2026.

Članak 2.

 Zgrada Ugostiteljsko-turističke škole Osijek izgrađena je na k.č.br. 9102/7, koja graniči sa česticom 9106/1, površine 15.320 m2, koja je u suvlasništvu Tehničke škole i prirodoslovne gimnazije Ruđera Boškovića i Medicinske škole Osijek.

Kroz projekt naveden u članku 2. ove Odluke, Ugostiteljsko-turistička škola Osijek planira graditi novi učenički dom čija bi površina bila 3.600 m2, na lokaciji prema istoku, a koji bi se nalazio na dijelu nekretnine u suvlasništvu Tehničke škole i prirodoslovne gimnazije Ruđera Boškovića i Medicinske škole Osijek.

 Izgradnja učeničkog doma bila bi moguća na način da se ustupi dio nekretnine Ugostiteljsko-turističkoj školi Osijek, odnosno provede parcelacija čestice 9106/1 koja je u suvlasništvu Tehničke škole i prirodoslovne gimnazije Ruđera Boškovića i Medicinske škole Osijek.

Članak 3.

 Ukoliko Ugostiteljsko-turistička škola Osijek dobije bespovratna sredstva kroz projekt „Priprema projektno-tehničke dokumentacije za projekte u području digitalne transformacije i zelene tranzicije“ u okviru Nacionalnog plana oporavka i otpornosti 2021.-2026., Školski odbor Tehničke škole i prirodoslovne gimnazije Ruđera Boškovića je suglasan za provedbu postupka parcelacije odnosno formiranja nove katastarske čestice.

Nakon formiranja nove katastarske čestice, Tehnička škola i prirodoslovna gimnazija Ruđera Boškovića zatražit će suglasnost od strane osnivača Osječko-baranjske županije za prijenos vlasništva Ugostiteljsko-turističkoj školi Osijek, te po dobivenoj suglasnosti, izvršit će se prijenos prava vlasništva nove katastarske čestice Ugostiteljsko-turističkoj školi Osijek u svrhu izgradnje novog učeničkog doma.

 Članak 4.

Ova odluka stupa na snagu danom donošenja.

**AD 5.** Suglasnost Medicinskoj školi Osijek vezano za projekt ʺPriprema projektno-tehničke dokumentacije za projekte u području digitalne transformacije i zelene tranzicijeʺ.

**Zaključak:** Školski odbor jednoglasno donosi slijedeću:

O D L U K U

Članak 1.

Medicinska škola Osijek ima namjeru prijaviti se na poziv za dodjelu bespovratnih sredstava kroz projekt „Priprema projektno-tehničke dokumentacije za projekte u području digitalne transformacije i zelene tranzicije“ u okviru Nacionalnog plana oporavka i otpornosti 2021.-2026.

Članak 2.

K.č.br. čestica 9106/1 u suvlasništvu je Tehničke škole i prirodoslovne gimnazije Ruđera Boškovića i Medicinske škole Osijek.

Kroz projekt naveden u članku 2. ove Odluke, Medicinska škola Osijek planira graditi novu zgradu na k.č.br. 9106/1.

Članak 3.

Ukoliko Medicinska škola Osijek dobije bespovratna sredstva kroz projekt „Priprema projektno-tehničke dokumentacije za projekte u području digitalne transformacije i zelene tranzicije“ u okviru Nacionalnog plana oporavka i otpornosti 2021.-2026., Školski odbor Tehničke škole i prirodoslovne gimnazije Ruđera Boškovića suglasan je za izgradnju nove zgrade na k.č.br. 9106/1.

 Članak 4.

Ova odluka stupa na snagu danom donošenja.